- 7 -

2. ลักษณะการประกอบธุรกิจ

(1) ประวัติความเป็นมาและการเปลี่ยนแปลง

บริษัทฯ ก่อตั้งขึ้นในปี 2507 ในนามห้างหุ้นส่วนจำกัด อินเตอร์เนชั่นแนล คอสเมติคส์ (เพี้ยซ)
ทุนจดทะเบียน 100,000.- บาท มีพนักงาน 7 คน เพื่อดำเนินธุรกิจเป็นผู้แทนจำหน่ายผลิตภัณฑ์
เครื่องสำอางเพี้ยซ และได้เปลี่ยนมาเป็นบริษัท อินเตอร์เนชั่นแนล คอสเมติคส์ (เพี้ยซ)
จำกัดในปีต่อมา หลังจากปี 2513 เป็นต้นมา บริษัทฯ เริ่มขยายแนวผลิตภัณฑ์
โดยรับเป็นผู้แทนจำหน่ายผลิตภัณฑ์ชุดชั้นใน “วาโก้” ผลิตภัณฑ์สุภาพบุรุษ “แอร์โรว์” และผลิตภัณฑ์อื่น
ๆ อีกหลายประเภท ปี 2548 บริษัทฯ ได้เริ่มแนะนำผลิตภัณฑ์เครื่องสำอาง BSC COSMETOLOGY
ขึ้นมาเพื่อสร้าง Brand เครื่องสำอางในเครือสหพัฒน์ให้ก้าวสู่ระดับสากล บริษัทฯ
ได้จัดตั้งสาขาขึ้นตามจังหวัดสำคัญ ๆ
เพื่อเป็นศูนย์กลางอำนวยความสะดวกและบริการลูกค้าอย่างใกล้ชิดรวมทั้งสิ้น 8 แห่ง ดังนี้

ที่เชียงใหม่ คือ บริษัท อินทนิลเชียงใหม่ จำกัด

  ที่หาดใหญ่ คือ บริษัท อินเตอร์เซ้าท์ จำกัด

  ที่ขอนแก่น คือ บริษัท แคน จำกัด

  ที่ภูเก็ต คือ บริษัท ซัน แอนด์ แซนด์ จำกัด

  ที่ชลบุรี คือ บริษัท อีสเทิร์น ไอ.ซี.ซี. จำกัด

  ที่นครราชสีมา คือ บริษัท โคราชวัฒนา จำกัด

  ที่นครสวรรค์ คือ บริษัท ปากน้ำโพวัฒนา จำกัด

  ที่พิษณุโลก คือ บริษัท มหาราชพฤกษ์ จำกัด

ในปี 2521 - จดทะเบียนหลักทรัพย์กับตลาดหลักทรัพย์แห่งประเทศไทย

ในปี 2537 - แปรสภาพเป็นบริษัทมหาชนตามพรบ. บริษัทมหาชนจำกัด พ.ศ. 2535

ในปี 2539 - เปลี่ยนชื่อจากบริษัท อินเตอร์เนชั่นแนล คอสเมติคส์ จำกัด (มหาชน) เป็นบริษัท
ไอ.ซี.ซี. อินเตอร์เนชั่นแนล จำกัด (มหาชน)

ในปี 2545 - เข้าโครงการซื้อหุ้นของบริษัทคืน เพื่อบริหารทางการเงินสำหรับสภาพคล่องส่วนเกิน
จำนวนไม่เกิน 2.9 ล้านหุ้น วงเงินสูงสุดไม่เกิน 610 ล้านบาท กำหนดระยะเวลาจำหน่ายหุ้นคืน
ภายหลัง 6 เดือนนับแต่การซื้อหุ้นคืนเสร็จสิ้นแต่ไม่เกิน 3 ปี

- กรณีจำหน่ายหุ้นไม่หมด เมื่อพ้นกำหนดบริษัทฯ จะลดทุนชำระแล้ว
โดยวิธีตัดหุ้นจดทะเบียนที่ซื้อคืนและยังมิได้จำหน่ายทั้งหมด

- มีหุ้นทุนซื้อคืนจำนวน 269,600 หุ้น ราคาทุนรวม 61.30 ล้านบาท

ในปี 2546 - เปลี่ยนแปลงมูลค่าหุ้นสามัญที่ตราไว้จากเดิมหุ้นละ 10 บาท เป็น 1 บาทต่อหุ้น

ในปี 2547 - บริษัทฯ จัดสร้างอาคารสำนักงานใหม่เป็นอาคารแฝดสูง 6 ชั้น ในบริเวณใกล้เคียงอาคารเดิม และได้

 ทำพิธีเปิดอาคารสำนักงานใหม่อย่างเป็นทางการเมื่อวันที่ 25 พฤศจิกายน 2547

ในปี 2548 - มีหุ้นทุนซื้อคืนคงเหลือจำนวน 272,200 หุ้น ราคาทุนรวม 6,182,480.90 บาท
ครบกำหนดระยะเวลา

จำหน่ายหุ้นทุนซื้อคืนวันที่ 15 มีนาคม 2549

- 8 -

ในปี 2549 - ขยายแนวผลิตภัณฑ์เครื่องดนตรี โดยรับเป็นตัวแทนจำหน่ายผลิตภัณฑ์เครื่องเป่า
“PEARL RIVER”

จากประเทศจีน

- ขยายแนวผลิตภัณฑ์ โดยรับเป็นตัวแทนจำหน่ายผลิตภัณฑ์อุปกรณ์คอมพิวเตอร์และกล้องดิจิตอล

“Lenovo” จากประทศจีน

- เริ่มธุรกิจสินค้า “MAXIMUS” โดยเริ่มจากผลิตภัณฑ์ยีนส์และเครื่องหอม ซึ่งเป็นผลิตภัณฑ์ของคน

ไทยที่ดีมีคุณภาพ เพื่อตอบสนองความต้องการของลูกค้ากลุ่มวัยรุ่น

- จำหน่ายหุ้นทุนซื้อคืนครบจำนวน

(2) การประกอบธุรกิจของบริษัท

บริษัทฯ ดำเนินธุรกิจทางด้านการค้าส่งให้กับร้านค้าทั้งในประเทศ และต่างประเทศ
ผลิตภัณฑ์ของบริษัทส่วนใหญ่เป็นผลิตภัณฑ์ที่เน้นทางด้านความสวยงาม ตามคำขวัญของบริษัทที่ว่า
“เราสรรค์สร้างความสุข สุขภาพดีและความสวยงามให้ปวงชน”

(3) โครงสร้างรายได้ของบริษัท

 บริษัทฯ ประกอบกิจการตัวแทนจำหน่ายสินค้าอุปโภคบริโภคในกลุ่มธุรกิจเดียวกัน จึงไม่มีนัยสำคัญในการเปิดเผยสัดส่วนรายได้จำแนกตามกลุ่มธุรกิจ

(4) เป้าหมายการดำเนินธุรกิจ

ผู้บริหารของบริษัทมีเป้าหมายที่จะเพิ่มอัตรากำไรขั้นต้นของบริษัทให้สูงขึ้น
เพื่อให้มีศักยภาพในการทำกิจกรรมการตลาดที่จำเป็น เพื่อพัฒนาผลิตภัณฑ์ต่าง ๆ
ของบริษัทให้มีเสถียรภาพและมีภาพลักษณ์ที่ดีขึ้น
และสามารถพัฒนาบุคลากรทั้งรุ่นเก่าและรุ่นใหม่ให้มีความสามารถในการงานที่จะเสริมสร้างบริษัทมีความแข็งแรงและมั่นคง
พร้อมที่จะก้าวไปข้างหน้าอย่างผู้นำทางการตลาด